Mestská časť Košice – Staré Mesto, Hviezdoslavova č. 7, 040 34 Košice

Vyhodnotenie
projektu 4. ročníka celomestskej tanečnej súťaže „Tanec bez hraníc“

Určené: 		rokovaniu Miestneho zastupiteľstva MČ KE SM dňa 23.6.2011

Predkladá:		JUDr. Agnesa Tokárová
			predsedníčka Komisie kultúry

Spracovala: 		Mgr. Milena Gašajová
			vedúca referátu kultúry, športu a správy DC

Návrh na uznesenie:

Miestne zastupiteľstvo mestskej časti Košice – Staré Mesto

berie na vedomie

vyhodnotenie projektu 4. ročníka celomestskej tanečnej súťaže „Tanec bez hraníc“ v predloženom znení.

     Mestská časť Košice-Staré Mesto, Hviezdoslavova č.7 

V y h o d n o t e n i e
IV. ročníka celomestskej tanečnej súťaže  T A N E C BEZ HRANÍC

IV.	ročník celomestskej tanečnej súťaže Tanec bez hraníc sa uskutočnil 4.a 5.apríla 2011 v Radničnej sále MÚ.	Staromestská tanečná súťaž je každým rokom populárnejšia. Svedčí o tom fakt, že každý rok je stúpajúci počet súťažiacich a zúčastnených tanečných kolektívov a jednotlivcov. Na prvom ročníku sa zúčastnilo 190 súťažiacich, na druhom 360, na treťom 600 a na štvrtom ročníku to už bolo 935 súťažiacich všetkých vekových kategórií. Taktiež stúpa úroveň súťažných tanečných choreografií a súťažiacich. Súťaž sa už dostala do povedomia širokej tanečnej verejnosti a má svoje miesto medzi akciami v Košiciach. Súťaže sa zúčastnilo 35 tanečných kolektívov.

Súťažilo sa v nasledujúcich tanečných kategóriách :

l. - Tanečné choreografie kolektívy – deti do 7 rokov /umelecké a tanečné školy
   -  Tanečné choreografie materské škôlky

2. Tanečné kompozície a show – deti od 7-11 rokov

3. Tanečné kompozície a show  - juniori od 12-15 rokov

4. Scénicky tanec malé choreografie – hlavná veková kategóriach

5. Street dance – malé choreografie bez obmedzenia veku

6. Street dance choreografie – deti

7. Street dance choreografie – juniori

Súťaž hodnotila odborná porota zložená z tanečných pedagógov, choreografov a bývalých tanečníkov.

Zloženie poroty: 1. Anna Roháľová – predsedkyňa poroty, pedagóg a choreograf Konzervatória
                            2. Aron Tesfaye – úspešná choreografka hip-hopu a tanečníčka
                            3. Ladislav Kluka – dlhoročný tanečník latino-tancov a tréner zumby
                            4. Ján Šimko – člen komisie kultúry, poslanec MZ a bývalý tanečník
                            5. Darina Nykazová – dlhoročná tanečníčka moderných tancov

Odborná porota hodnotila  - techniku tanca, choreografiu tanca, image súťažiacich a náročnosť tanečných choreografií. V niektorých tanečných kategóriách mala porota problém vybrať štyri najlepšie z počtu 23 súťažných choreografií, ktoré boli na veľmi dobrej úrovni.

  Galaprogram súťaže Tanec bez hraníc sa uskutočnil 8. apríla 2011 v Radničnej sále Miestneho úradu. Do posledného miesta zaplnená Radničná sála vytvorila skvelú tanečnú atmosféru pri odovzdávaní cien a vystúpení súťažiacich, ktorí sa umiestnili na prvom, druhom a treťom mieste. Bol to jeden tanečný maratón skvelých tanečných výkonov. Moderátorkou  tanečnej súťaže
aj galaprogramu bola Málka Sýkorová. Ceny víťazom a ďalším oceneným odovzdala predsedníčka komisie kultúry JUDr. Agnesa Tokárová a člen poroty Ladislav Kluka. Umiestnení na prvých troch miestach získali poháre, diplomy a v kategóriách deti boli odovzdané vecné ceny /hračky, športové potreby a iné/ a v ostatných kategóriách boli odovzdané peňažné poukážky. Tanečníci, ktorí získali Cenu poroty dostali diplomy a vecné ceny. Celkovo bolo udelených 32 cien aj s cenami poroty.

Ak by sme hodnotili celkovú úroveň súťaže bola zvládnutá na veľmi dobrej úrovni, sú to názory vedúcich súborov, ale aj návštevníkov a členov poroty. Súťaž bola dobre pripravená organizačne, technicky a odborne. Bol vypracovaný presný harmonogram podľa súťažných kategórii a tiež bola zabezpečená propagácia súťaže čomu nasvedčuje stále zaplnená sála aj počas prebiehajúcej súťaže. Zaujímavá bola aj pestrosť štýlov jednotlivých choreografií od klasického tanca cez moderný, muzikálový, scénicky až k street dancových štýlom. Možno do budúcna navrhneme obmedzenie počtu jednotlivých tanečných choreografii v jednej kategórii z jednotlivých súborov.

Plánované finančné náklady                                      1 500,--Eur

Finančné náklady :
1.odmeny porota a moderátor (mimo poslancov)         370,-- Eur
2.občerstvenie porota a malé deti                                  109,10 Eur
3. Ceny – poháre                                                            120,-- Eur
             -  peňažné poukážky                                         358,56 Eur
             -  vecné ceny                                                     538,09 Eur  

Spolu výdaje :                                                            l 495,75 Eur
Príjmy za štartovné:			            450,- Eur

Výsledky 
4. ročníka celomestskej tanečnej súťaže  TANEC BEZ HRANÍC 2011
I. Tanečné choreografie MŠ, deti do 7 rokov
1. miesto         SZUŠ Miškovecká 20                           Choreografia- Kukulienka kde si bola
2. miesto         T.S. Hviezdička, MŠ Azovská 1          Choreografia- Žienky domáce
3. miesto         ZUŠ Jantárová 6                                    Choreografia - Tanec malých labutí
Cena poroty:  SZUŠ Boba Brelly, Hroncová 23        Choreografia - Kucháročky

Tanečné choreografie Staromestské materské školy 
1. miesto         MŠ Park Angelinum 7           Choreografia – Zumba
2. miesto         MŠ Tatranská 23                    Choreografia – Extazy „holky z naši školky“
3. miesto         MŠ Zádielska 4                      Choreografia – Naša škôlka
Cena poroty: MŠ Jarná 4                              Choreografia –Slovenské mamičky (budúce)
II. Kategória tanečné kompozície a show choreografie deti
1. miesto         SZUŠ Kmeťová 23                                Choreografia – Pani zem
2. miesto         SZUŠ Boba Brelly, Hroncová 23        Choreografia – Pretekári
3. miesto         ZUŠ Jantárová 6                                  Choreografia – Flautičky
Cena poroty: TS ZŠ Masarykova 19/A                      Choreografia – Happiness
 III. Tanečné kompozície a show choreografie juniori 
 1. miesto         TD Club                                                 Choreografia – Good angels
2. miesto         Viva Košice                                            Choreografia – Candyman
3. miesto         Cassia dance                                            Choreografia – „Čas v priestore“
Cena poroty: Nashville junior                                        Choreografia – Farmár hľadá ženu
IV. Scénicky a show tance HVK 
 1. miesto         Bobalet                                                  Choreografia – Steps
2. miesto         TEMPO                                                  Choreografia – Na polonyn
3. miesto         Tanečné Divadlo BALDO                     Choreografia – Vampko
Cena poroty: Out siders crew                                      Choreografia – Leť tmou
V. Street dance tanec bez obmedzenia veku 
1. miesto         Valentína Švedová, Lenka Tóthová, D.S. Studio 
2. miesto         Dajana Bohunická, Unoteens
3. miesto         Karin Girovská, Alžbetka Konečná, T.S. Hviezdička
Cena poroty: Vojtech Jurčák, Tempo
VI.	Street dance choreografie deti
1. miesto         T.S. Hviezdička                                      Choreografia: Narodeniny škriatkov
2. miesto         D.S. Studio                                             Choreografia: Deti Bronxu
3. miesto         T.S. Hviezdička                                     Choreografia: Cukríky
Cena poroty:  D.S. Studio                                            Choreografia: Hip-hop skupina
 
VII. Street dance choreografie juniori  
1. miesto         Unoteens                                                Choreografia: Happy Birthday
2. miesto         T.S. Hviezdička                                     Choreografia: Seven
3. miesto         D.S. Studio                                            Choreografia: Love this game
Cena poroty: Unoteens                                                Choreografia: Show time

Vyhlásenie víťazov a slávnostné odovzdávanie cien  sa uskutočnilo na Galaprograme súťaže Tanec bez hraníc 08. apríla (piatok)  2011 o 17.00 hod. v radničnej sále, kde zatancovali víťazi umiestnení na prvom, druhom a treťom mieste.  

Predkladá: JUDr. Agnesa Tokárová, predseda komisie kultúry
Vyhotovila: Mgr. Milena Gašajová, vedúca referátu kultúry a športu